CELEX: 62019TN0865
Language: mt
Date: 2019-12-18 00:00:00
Title: Kawża T-865/19: Rikors ippreżentat fit-18 ta’ Diċembru 2019 – Nevinnomysskiy Azot u NAK “Azot” vs Il-Kummissjoni

24.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 61/53
            
         
      Rikors ippreżentat fit-18 ta’ Diċembru 2019 – Nevinnomysskiy Azot u NAK “Azot” vs Il-Kummissjoni
      (Kawża T-865/19)
      (2020/C 61/68)
      Lingwa tal-kawża: l-Ingliż
      
         Partijiet
      
      
         Rikorrenti: AO Nevinnomysskiy Azot (Nevinnomyssk, ir-Russja), AO Novomoskovskaya Aktsionernaya Kompania NAK “Azot” (Novomoskovsk, ir-Russja) (rappreżentanti: E. Gergondet, u P. Vander Schueren, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara l-kawża ammissibbli;
               
            
                  —
               
               
                  tannulla r-regolament ikkontestat, sa fejn dan japplika għar-rikorrenti; u
               
            
                  —
               
               
                  tikkundanna lir-rikorrenti għall-ispejjeż sostnuti mir-rikorrenti inkonnessjoni ma’ dawn il-proċeduri.
               
            
         Motivi u argumenti prinċipali
      
      Fir-rikors tagħhom, ir-rikorrenti jitolbu lill-Qorti tal-Ġustizzja tannulla r-Regolament ta’ Implimentazzjoni tal-Kummissjoni (EU) 2019/1688 (1).
      Insostenn tal-kawża, ir-rikorrenti jinvokaw erba’ motivi.
      
                  1.
               
               
                  L-ewwel motiv, huwa bbażat fuq l-allegazzjoni li l-konvenuta aġixxiet bi ksur tal-Artikoli 2(1), 2(9) u 2(10) tar-Regolament (EU) 2016/1036 tal-Parlament Ewropew u tal-Kunsill (2) (ir-“regolament bażiku”) u wettqet żbalji manifesti ta’ evalwazzjoni billi ddeterminat b’mod skorrett il-prezz tal-esportazzjoni u l-valur normali u aġixxiet bi ksur tal-Artikoli 2(3), 2(4) u 2(5) tar-regolament bażiku billi adottat il-metodu ordinarju ta’ detereminazzjoni tal-kummerċ ibbażat fuq l-ispejjeż aġġustati ta’ produzzjoni.
               
            
                  2.
               
               
                  It-tieni motiv huwa bbażat fuq l-allegazzjoni li l-konvenuta aġixxiet bi ksur tal-Artikoli 3(2), 3(3) u 3(6) tar-regolament bażiku, wettqet żbalji manifesti ta’ evalwazzjoni, kisret id-dritt għal amministrazzjoni tajba u kisret il-prinċipju ta’ nondiskriminazzjoni permezz tal-analiżi skorretta tagħha tal-effett ta’ importazzjonijiet suġġetti għal dumping fuq il-prezzijiet fis-suq tal-Unjoni inkonnessjoni ma’ prodotti simili.
               
            
                  3.
               
               
                  It-tielet motiv huwa bbażat fuq l-allegazzjoni li l-konvenuta aġixxiet bi ksur tal-Artikoli 3(7) u 9(4) tar-regolament bażiku, wettqet żbalji manifesti ta’ evalwazzjoni u kisret id-dritt għal amministrazzjoni tajba billi naqset milli tevalwa fatturi magħrufa oħra li jikkawżaw preġudizzju lill-industrija tal-Unjoni u billi naqset milli tiżgura li l-preġudizzju kkawżat minn dawk il-fatturi ma jiġix attribwit lil importazzjonijiet suġġetti għal dumping.
               
            
                  4.
               
               
                  Ir-raba’ motiv huwa bbażat fuq l-allegazzjoni li l-konvenuta aġixxiet bi ksur tal-Artikoli 7(2a), 9(4), 9(5), 18(1), 18(4) u 18(5) tar-regolament bażiku, wettqet żbalji manifesti ta’ evalwazzjoni, kisret id-dritt għal amministrazzjoni tajba u kisret il-prinċipju ta’ ugwaljanza u ta’ nondiskriminazzjoni meta ddeċidiet li ma tapplikax ir-regola tal-inqas dazju għall-importazzjonijiet tar-rikorrenti.
               
            
         (1)  Regolament ta’ Implimentazzjoni tal-Kummissjoni (UE) 2019/1688 tat-8 ta’ Ottubru 2019 li jimponi dazju antidumping definittiv u jiġbor b’mod definittiv id-dazju proviżorju impost fuq l-importazzjonijiet ta’ taħlitiet ta’ urea u nitrat tal-ammonju li joriġinaw fir-Russja, fi Trinidad u Tobago u fl-Istati Uniti tal-Amerka (ĠU 2019 L 258, p. 21).
      
         (2)  Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU 2016 L 176, p. 21).